ROMANIA 






            SE APROBA,

JUDETULTIMIS





             P R I M A R
MUNICIPIUL TIMISOARA 

SC2007-000170/09.01.2007
REFERAT

privind aprobarea Planului Urbanistic de Detaliu: „Biserica Ortodoxă Română Zona Tipografilor”, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. SC2007-000170/09.01.2007, prin care se solicită avizarea din punct de vedere urbanistic a Planului Urbanistic de Detaliu „Biserica Ortodoxă Română Zona Tipografilor”, Timişoara
Având în vedere cerinţele Certificatului de Urbanism nr. 7227/06.12.2006;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Biserica Ortodoxă Română Zona Tipografilor”, Timişoara. Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Documentaţia este iniţiată de Parohia Ortodoxă Română şi elaborată de Biroul Individual de Arhitectură Mariana Fuchs, proiect nr. 01/2007.
Terenul propus pentru construire este situat în intravilanul municipiului Timişoara, în UTR 28 cu destinaţia de zonă pentru locuinţe şi funcţiuni complementare peste P+2E.  

Pe terenurile din vecinătatea amplasamentului se găsesc la est şi la vest locuinţe colective în regim de înălţime P+4E, la sud o locuinţă individuală P+1E, str. Bucureşti la nord iar vis-a-vis Şcoala Generală nr.16 din zonă.
Terenul aflat în proprietatea Statului Român este identificat prin C.F. nr. 120699, nr. top 26002/2 – spaţiu verde în suprafaţă de 462 m, atribuit în folosinţă gratuită Parohiei Ortodoxe Cetate I Tipografilor Timişoara pentru construirea unei biserici, prin HCL nr. 173/30.09.1997.
Documentaţia analizează posibilitatea amplasării unei biserici de cartier. Suprafaţa ocupată de construcţie va fi de 234 mp, asigurându-se circulaţia pietonală în jurul clădirii. Pentru o organizare urbanistică optimă a spaţiului în care se amplasează construcţia s-a optat pentru orientarea axului longitudinal pe direcţia NV-SE, paralel cu blocurile de locuinţe de pe parcelele  învecinate, cu altarul spre S-SE, soluţie acceptată de către beneficiar.
Accesul pietonal şi rutier la obiectivul propus se va asigura din str. Bucureşti. 

Se propune un procent de ocupare al terenului de max. 55% şi un coeficient maxim de utilizare al terenului de 1,1. Inălţimea construcţiei va fi de 6,40 m la cornişă, 11,00 m la coamă şi o înălţime iniţială de 16,50 m la turlă în urma discuţiilor purtate cu administraţia locală.
Se propune amenajarea a 9 locuri de parcare pe parcelă, adiacente străzii Bucureşti.

Se vor respecta condiţiile impuse prin avizele eliberate de deţinătorii de reţele şi utilităţi publice.
Locul de joacă amenajat între timp pe spaţiul concesionat bisericii va fi mutat prin grija beneficiarilor, conform planşei de reglementări.
Planului Urbanistic de Detaliu „Biserica Ortodoxă Română Zona Tipografilor”, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

